চট্টগ্রাম মহানগরীর সবগুলো দোকান বন্ধ রেখে ধর্মঘট পালন করেছে পাইকারি ও খুচরা ওষুধ ব্যবসায়ীরা। র‌্যাব ও ওষুধ প্রশাসনের হয়রানির প্রতিবাদে সোমবার সকাল থেকে আকস্মিক ধর্মঘট শুরু করে ব্যবসায়ীরা। তবে চট্টগ্রাম মেডিকেল কলেজ হাসপাতালের আশপাশের ওষুধের দোকানগুলো ধর্মঘটের আওতামুক্ত ছিল।বাংলাদেশ কেমিস্ট অ্যান্ড ড্রাগিস্ট সমিতির চট্টগ্রাম জেলা শাখা আকস্মিক এই ধর্মঘটের ডাক দেয়।ফলে ওষুধ কিনতে আসা লোকজন প্রয়োজনীয় ওষুধের জন্য নগরীর বিভিন্ন বাজারে দিনভর ছুটোছুটি শুরু করে।